- Koululla on ammuttu. - Onko loukkaantuneita?
- Yksi mies on loukkaantunut. - Tiedätkö, hengittääkö hän?
- Hengittääkö hän? - Mikä koulu se olikaan?
Östra skolan.
Kuulimme viisi laukausta. Verta tulee ihan hitosti.
- Näetkö, mistä hän vuotaa? - Nähdäkseni suusta.
- Pankaa hänet selälleen. - Hän hengittää.
Nyt on todella tärkeää seurata, että hengittäminen jatkuu.
- Hengittääkö hän? Hengitys lakkasi. - Paineletteko rintakehää?
- Kyllä. - Mutta hän ei siis hengitä enää?
14. toukokuuta 2017 poliisi sai hälytyksen ammutusta miehestä-
Östra skolanin koulun lähellä Katrineholmissa.
Kello oli noin 20.15.
Poliisille tuli hälytys hätäkeskuksen kautta. Paikalle lähti partioita.
Alue eristettiin-
ja paikalla olleisiin otettiin yhteyttä ja etsittiin todistajia.
Se oli avonainen paikka.
Uhria ammuttiin koulurakennuksen lähellä.
Todistajia oli, mutta kukaan ei ollut nähnyt ampumista, vain kuullut sen.
Makasin sohvalla ja kuulin ihan yhtäkkiä jotain-
joka kuulosti viideltä laukaukselta.
Paikalta löydetyt hylsyt olivat melko lähellä toisiaan.
Se viittasi siihen, että ne oli ammuttu samasta paikasta.
Joku oli ampunut seitsemän laukausta, joista kuusi osui.
Oli selvää, että kyse oli murhasta.
Se tapahtui aivan taloni takana.
Tuntui todella epämiellyttävältä ajatella, että ihminen oli kuollut.
Näkemäni mies juoksi länteen päin.
- Eikö hän siis ole enää siellä? - Ei todellakaan.
Pystytkö kuvailemaan tekijää?
Nuorehko mies, tennarit jalassa, tummat Adidakset valkoisin raidoin.
Vaatteet näyttivät mielestäni sinisiltä.
Tekijää jahdattiin ensin niin-
että paikalle meni koirapartio, joka lähti seuraamaan jälkiä.
Filipiä ammuttiin tässä. Jossain tässä on valopylväs-
josta todistaja näki jonkun ottava tukea-
- jotta ei kaatuisi.
Sitten henkilö juoksi tänne. Matkaa on ehkä 25 metriä.
Koira sai vainun ja lähti seuraamaan jälkeä.
Jälki johti ensin kevyenliikenteenväylälle.
Jäljet päättyivät tähän. Koiran kadotti jäljen tässä.
Kahdeksan maissa illalla hätäkeskukseen ilmoitettiin-
ammuskelusta Östra skolanin lähellä.
Miehen oli nähty makaavan maassa.
Ohikulkijat olivat yrittäneet auttaa miestä elvyttämällä tätä.
Yhden henkilön oli nähty juoksevan pois paikalta.
Saimme havaintoja pakenevasta miehestä.
Hänellä oli ollut tummat vaatteet.
Meillä ei ollut mitään teorioita. Emme tienneet syytä tapahtuneelle.
Aloitimme ihan nollasta.
Se oli ihan puhdas teloitus. Laukauksia ammuttiin monta.
Menehtynyt mies oli 35-vuotias pienten lasten isä Filip Viking.
Hänen vanhempansa asuivat vain muutaman sadan metrin päässä.
Istuimme silloin yläkerrassa. Kello oli uskoakseni kymmenen.
Ovikello soi, ja pidin sitä outona siihen aikaan illasta.
Katsoin ulos ikkunasta nähdäkseni, kuka ovella oli.
Siellä oli kaksi poliisia, jotka todistivat henkilöllisyytensä.
He pyysivät päästä sisälle, ja minä kysyin, mistä oli kyse.
Ajattelin, että Filip oli joutunut tappeluun tai jotain sellaista.
Toinen poliisi taisi sanoa, että Filipiä oli ammuttu.
Kysyin uudelleen, mistä oli kyse, ja silloin kuulin Filipin kuolleen.
Silloin upposin lattian läpi.
Filip oli positiivinen ja hyvin humoristinen.
Hän oli kiltti, ehkä liiankin kiltti. Vähän turhan hyväuskoinen.
Hän uskoi kaikista hyvää. Ehkä sellaisistakin, joista ei pitäisi.
Hän tykkäsi olla meidän seurassamme ja laittaa ruokaa.
Hän soitti meille melkein joka päivä.
Ei hänellä edes ollut mitään asiaa. Hän vain kyseli, mitä me teimme.
Hänellä oli tarve siihen.
Filip Viking oli kolmen lapsen isä.
Hänen veljensä pitivät hänestä kovasti.
Hän oli hyvä poika vanhemmilleen.
Hän oli tavannut uuden tyttöystävänsä vain vähän aiemmin.
Myös naisella oli lapsia. Filip vaikutti kiltiltä ihmiseltä.
Mietimme, olisiko Filipillä ollut jotain uhkakuvia.
Löysimme jotain työhön liittyvää Trollhättanista.
Hän ei ollut saanut palkkaa työstä. Mutta ei mitään sen isompaa.
Tutkinnan aikana kävi ilmi, että Filip oli kertonut-
omaisilleen ja kavereilleen pelänneensä erästä henkilöä-
joka kärsi vankeustuomiota Karsuddenin sairaalassa.
Filip pelkäsi kyseisen henkilön vapautumista.
Kun puhutimme Filipin uutta naisystävää, kävi ilmi-
että hänen erittäin mustasukkainen eksänsä istui Karsuddenissa.
Ex-poikaystävä kärsi vankeustuomiota-
törkeästä kiristyksestä ja ampuma-aserikoksesta.
Hän oli voinut psyykkisesti huonosti, joten hänet oli siirretty vankilasta-
Karsuddenin sairaalaan vartioidulle osastolle.
Tyttöystävä oli eronnut hänestä ennen vankeustuomion alkua.
Tyttöystävä kertoi poliisille, miten ero oli tapahtunut.
Ex-poikaystävä oli ostanut talon aivan läheltä naista-
voidakseen tarkkailla tätä koko ajan.
Hän halusi tietää, mitä nainen teki. Hän oli asentanut kameroitakin.
Hän oli mennyt naisen taloon. Nainen oli tehnyt siitä rikosilmoituksen.
Voisi ajatella, että hän olisi ollut uhka myös Filipille.
Filip ja uusi tyttöystävä eivät mitenkään mainostaneet suhdettaan.
Mutta kahdeksan päivää ennen murhaa he tekivät poikkeuksen.
Kumpikaan ei yleensä julkaissut yhteiskuvia sosiaalisessa mediassa-
mutta eräässä vaiheessa he olivat julkaisseet kuvan-
jossa he suutelivat treffeillä jossain.
En tiennyt, oliko ex-poikaystävä mahdollisesti nähnyt kuvan.
Filipin tyttöystävä stressasi-
ex-poikaystävän vankilasta vapautumista.
Hän kertoi pelkäävänsä käytyään vierailulla vankilassa.
Heillä oli yhteisiä lapsia-
jotka olivat kertoneet miehelle äidin uudesta poikaystävästä.
Mies oli kysellyt, että kuka uusi mies oikein oli.
Nainen huolestui yhä enemmän.
Kun poliisi selvitteli, olisiko naisen eksä voinut tehdä murhan-
selvisi, että tämä oli istunut siihen aikaan lukkojen takana.
Poliisi jatkoi Filipin lähipiirin puhuttamista-
- toivoen löytävänsä johtolankoja.
Ennen murhaa Filip oli käynyt vanhemmillaan.
Vanhemmat asuivat muutaman sadan metrin päässä Östra skolanista.
Siellä ollessaan Filip oli saanut puhelun.
Hän oli vaikuttanut hieman huolestuneelta.
Uskoimme, että puhelun aika oli sovittu tapaaminen-
- Östra skolanin lähelle.
14. toukokuuta Filip tuli tänne. Taisimme grillata hampurilaisia.
Hänelle tuli puhelu kymmenisen minuuttia ennen kuin hän lähti.
Kysyin, mistä oli kyse, sillä puhelu kuulosti oudolta.
Hän sanoi, ettei se ollut mitään.
Uskoakseni hän sai hieman myöhemmin tekstiviestin.
Jokin vain tuntui olleen pielessä sen puhelun jälkeen.
Tai ehkä hän sai tekstiviestin. En tiedä.
Hän lähti tavallista nopeammin.
Yleensä hän halasi ja oli avoimempi.
Sillä kertaa hän lähti melko pikaisesti. Ja sitten...
Sitten... emme enää nähneet häntä.
Voisiko puhelu tai tekstiviesti liittyä jotenkin murhaan?
Poliisin piti selvittää, kenen kanssa Filip kommunikoi-
- ollessaan vanhempiensa luona.
Tavarat, jotka Filipillä oli mukanaan, kun hän kuoli-
- oli tietenkin jo tutkittu.
Matkapuhelin on usein tärkeä osa tutkintaa.
Myös Filipin puhelin oli tärkeä.
Kaikkia puhelimia ei saada avattua, joten ne lähetetään muualle-
missä on järjestelmän paremmin tuntevia ihmisiä.
Mutta sekään ei onnistu aina. Tässä tapauksessa kävi niin.
Puhelinta ei koskaan avattu eikä tutkittu.
Kun poliisi ei saanut selvitettyä, keneen Filip oli ollut yhteydessä-
- tietoa oli pakko yrittää saada-
tutkimalla rikospaikan lähellä sijainneen tukiaseman tietoliikenne.
Analyytikot alkoivat tutkia ensimmäiseksi-
Filipin puhelinliikennettä ajalta muutama tunti ennen murhaa.
Saivatko puhelut tai tekstiviesti hänet menemään koululle?
Ennen murhaa Filip Viking oli puhelimitse yhteydessä-
joihinkin työtovereihinsa ja parhaaseen ystäväänsä.
Viimeinen vastaanotettu puhelu oli hänen parhaalta ystävältään.
Sen jälkeen oli seitsemän minuuttia pelkkää tiedonsiirtoa.
Emme pystyneet sanomaan, kenen kanssa hän kommunikoi.
Todennäköisesti hän kommunikoi Wickr-sovelluksen kautta-
ja sopi tapaavansa jonkun koululla.
Wickr on viestittelysovellus, jossa kaikki viestit salataan täysin.
Kukaan ulkopuolinen ei pääse lukemaan viestejä.
Viestit eivät tallennu minnekään, vaan ne poistuvat saman tien.
Kun katsoi kaikkea siihen aikaan tapahtunutta tietoliikennettä-
puhelinverkossa oli noin 35000 erilaista toimintoa.
Se oli aluksi kuin neulan etsimistä heinäsuovasta.
Poliisi ei pystynyt jäljittämään Wickrin kautta käytyjä keskusteluja.
Sen sijaan analyytikot yrittivät etsiä jonkinlaista kaavaa-
saman tukiaseman muusta puhelinliikenteestä.
Muutaman päivän jälkeen tunnistimme joukon puhelinnumeroja-
jotka olivat olleet tiuhaan tahtiin yhteydessä toisiinsa-
ja sitten taas puolestaan muihin numeroihin.
Siitä muodostui eräänlaisia puhelinketjuja.
A oli puhunut B:n kanssa, n kanssa ja C A:n kanssa.
Viestintä oli kiertänyt kehää.
Tietyt numerot pistivät silmään aktiivisuudellaan, etenkin yksi.
Numero kuului eräälle tunnetulle henkilölle Katrineholmissa.
Hänet oli valittu aiemmin "vuoden katrineholmilaiseksi".
Hän oli osallistunut Robinsoniin.
- Riisitilanne ei ole hyvä. - Vitsailetko?
- Tämä on tärkeää, Adnan. - Ole hiljaa. Minä tein tämän.
Adnanilla oli kiire saada ruokaa, joten hän mittasi riisin itse.
Hänellä on lyhempi pinna kuin kellään muulla tapaamallani ihmisellä.
Hän ei voi olla koskaan väärässä. Se ei vain ole mahdollista.
Nyt tehdään näin. Sinä voit mitata sitten seuraavat sata päivää.
Tiesin, että Adnanilla oli perhe ja lapsia.
Koin hänen olleen hyvä ja hellä isä lapsilleen.
Adnan oli myös omassa yhteisössään, jossa hän asui-
perheensä ja lastensa kanssa, jalkapallovalmentaja.
Hän halusi näkyä ja kuulua. Niin minä sen koin.
Adnan oli sekaantunut rikollisuuteen pääasiassa huumeiden kautta.
Mutta mukana oli myös kiristämistä.
Adnanilla oli useita kontakteja rikollisverkostossa.
Uskon, että Adnanin tarkoitus-
- oli toimia johtajana.
Hän halusi olla jengijohtaja, jota muut kunnioittaisivat.
Hän hankki ympärilleen nuoria-
jotka hän tavallaan otti siipiensä suojaan.
Emme löytäneet suoraa yhteyttä Adnanin ja Filipin välillä.
Tukiasemasta saatujen tietojen perusteella-
poliisi alkoi kartoittaa Adnanin kontakteja murhailtana.
Yhtäkkiä tutkintaan ilmestyi mukaan myös uusia nimiä.
Adnan oli ollut yhteydessä ystäviinsä.
Yhteydenpito Aronin, Erikin ja Freddien kanssa oli ollut tiivistä.
Siinä ei ole sinänsä mitään outoa-
mutta se oli kiinnostavaa tutkinnan kannalta.
Eräs kollegamme havaitsi, että muutama tunti ennen murhaa-
Adnan, Erik, Freddie ja joku kolmas, joka jäi tunnistamatta-
olivat seisoskelleet Adnanin asunnon lähellä.
Havainto oli tärkeä tutkinnan kannalta-
sillä se oli tehty hyvin lähellä tapahtumia.
Kun poliisi tutki alueen puhelinliikennettä siltä ajalta-
- Adnanin tavattua ystävänsä-
analyytikkojen silmään pisti vielä yksi puhelinnumero lisää.
Numero oli rekisteröimän prepaid-numero, joka päättyi 5006.
5006 päättyvää numeroa käytettiin vain vähän aikaa vuonna 2017.
Käyttö alkoi Tele 2:n verkossa joskus huhtikuussa-
ja päättyi minuutti Filipi Vikingin kuoleman jälkeen.
Tiesimme, että puhelinta oli käyttänyt useampikin eri henkilö.
Niin tehdään, jotta poliisin olisi vaikeampi vahvistaa-
tietyn henkilön käyttäneen puhelinta tiettynä ajankohtana.
Sellaista "jekkuluuria" käytetään rikostoverien kanssa viestimiseen-
ja se heitetään usein pois, kun rikos on tehty.
5006 päättyvä numero oli ollut paljon yhteydessä Adnanin numeroon.
Sekä ennen tapahtumaa että heti sen jälkeen.
12. toukokuuta eli kaksi päivää ennen tapahtunutta-
- teleliikennetietojen mukaan-
5006 päättyvä numero oli ottanut yhteyttä Filip Vikingin numeroon-
kahteen otteeseen lyhyellä ajan sisällä.
Filip oli ollut silloin autossa erään naisen kanssa.
He olivat olleet matkalla Norrköpingistä Katrineholmiin.
Kun Filip oli lopettanut puhelun-
hän oli kertonut naiselle Adnanin ottaneen yhteyttä.
Hän oli ollut kovin yllättynyt siitä.
Ei ehkä ollut kovin tavallista, että Adnan soitti hänelle.
Adnan oli pyytänyt häntä lataamaan Wickr-sovelluksen-
- jonka kautta voisi viestiä.
Samaan aikaan, kun 5006 päättyvää liittymää analysoitiin-
poliisi havaitsi, että Adnan oli ollut rikoksen tapahtuessa-
yhteydessä myös erääseen toiseen prepaid-numeroon.
Kun asiaa tutkittiin, kävi ilmi, että liittymä oli ostettu luottokortilla-
joka oli poliisiviranomaisen hallussa.
Ajattelin spontaanisti, että mistä helvetistä oikein oli kyse.
Murhasta epäilty oli puhunut poliisin kanssa.
Poliisi ja syyttäjä aloittivat sisäisen tutkinnan siitä-
kuka käytti tiliä, joka oli yhdistetty kyseiseen puhelimeen.
Otin yhteyttä poliisiin ja kysyi, kuka tiliä oli käyttänyt.
Sain erään yhteyshenkilönä toimineen nimen.
Silloin sain tietää, että Adnan Mzori oli toiminut poliisin ilmiantajana.
Esitutkintamateriaalista käy ilmi-
että noin 40-vuotias mies oli jo pidemmän aikaa-
- toiminut poliisin ilmiantajana.
Yhteyshenkilö kutsuttiin kuulusteluun, jossa hän kertoi-
yhteydenpidosta Adnanin kanssa juuri ennen murhaa.
Yhteydenpito kävi ilmi puhelutiedoista.
Hän kertoi tavanneensa Adnanin seuraavana päivänä-
saadakseen tietoja Filip Vikingin murhasta.
Adnan kielsi joka kerta tietävänsä mitään murhasta.
Adnan oli toiminut poliisin ilmiantajana viisi vuotta.
Suurin osa poliiseista ei tiennyt Adnan Mzorin olleen ilmiantaja.
Vain ihan pieni piiri tiesi siitä.
Paikallisesti Katrineholmissa työskennelleillä poliiseilla-
ei ollut aavistustakaan siitä, että hän oli ilmiantaja.
Se tuli ihan yllätyksenä ja hieman mutkisti asiaa.
Se ei kuitenkaan vaikuttanut näkemykseemme hänestä.
Häntä epäiltiin edelleen murhasta. Se ei muuttanut asiaa mitenkään.
Päästäkseen eteenpäin poliisi alkoi kuulustella Adnanin lähipiiriä.
Jo muutenkin hankalassa tilanteessa vastaan tuli taas uusi ongelma-
sillä monet Adnanin tuttavat liikkuivat rikollispiireissä.
Rikoksen selvittäminen rikollis- piireissä on erityisen hankalaa.
Niissä piireissä vallitsee vaikenemisen kulttuuri.
Tietojen saaminen ja kuulusteleminen on hankalaa.
Moni "menettää muistinsa" eikä halua puhua poliisin kanssa.
Moni tutkinnassa mukana ollut kuului rikollispiireihin.
Kyse oli pääasiassa huumeista.
Mielestäni se vaikutti tutkintaan.
Se soti Filipistä saamaamme kuvaa vastaan.
Filiphän oli lähtöisin toisenlaisista kuvioista.
Poliisi turvautui jälleen puhelinliikenteen analysoimiseen-
ja alkoi selvitellä Adnanin yhteydenpitoa-
- Lars-nimisen henkilön kanssa.
Lars oli nuori mies, jolla oli huumeongelma.
Hän asui Sågmonissa.
Hän asui pienessä mökissä äitinsä talon pihassa.
Hänen luonaan ramppasi paljon väkeä.
Siellä käytettiin huumeita.
Tutkinnassa oli useita pieniä palapelin paloja-
ja yksi niistä oli se, kun Adnan oli ottanut yhteyttä Larsiin.
Larsilla oli jokin laturi, joka piti hakea Sågmonista.
Lars ei kuitenkaan ollut kotona.
Hän soitti äidilleen ja sanoi, että joku tulisi hakemaan laturin.
Ajattelimme, että se "laturi" olikin ehkä ase.
Tunti ennen murhaa 5006 päättyvästä numerosta tilattiin taksi.
14. toukokuuta joku soitti-
ja halusi taksin Bievägenin Coopille.
Menin sinne ja hain miehen, joka istui autoon viereeni.
Hän sanoi, että meidän piti odottaa vielä toistakin miestä.
Istuimme siinä muutaman minuutin, ja sitten paikalle tuli toinen mies-
- joka hyppäsi auton takapenkille.
He halusivat kyydin Sågmonin alueelle ja sieltä pois.
Matkustajat olivat nuoria miehiä, noin 17- 35-vuotiaita.
Se on minun muistikuvani asiasta.
Tässä näkyy visualisointi kartalla.
Auton reitti on merkattu GPS-koordinaattien perusteella-
- matkalla Sågmoniin.
Puhelinnumero 5006 liikkui samaa reittiä taksin kanssa.
Useat puhelimen toiminnoista noina hetkinä-
olivat puheluja Adnan Mzorin numeroon.
Minun piti odottaa, että toinen miehistä hakisi jotain.
Me vain istuimme siinä. Toinen mies siis jäi autoon.
Olimme siinä ehkä viisi minuuttia, ja sitten toinen mies palasi-
- ja lähdimme liikkeelle.
Kun taksi palasi Katrineholmiin-
puhelin seurasi mukana jälleen samaa reittiä.
Analyysimme siis osoitti, että taksimatkan aikana-
kyseinen puhelin oli todennäköisesti ollut taksin kyydissä.
Sitten piti ajaa Stensättersgatanille.
Se on Östra skolanin lähellä.
Jätin heidät kyydistä tässä. En nähnyt, oliko heillä asetta.
Olen kuitenkin kuullut poliisilta-
että luultavasti heillä oli ase. Se tuntuu pelottavalta.
Saatoin olla hyvin lähellä murhaan sekaantumista.
Mistään ei ole todisteita, mutta onhan se...
Se olisi ollut melkoinen sattuma.
Poliisi päätti ottaa Adnanin puhelimen kuunteluun.
Kun Larsin ja tämän äidin asuntoihin tehtiin kotietsintä-
murha-aseen löytämiseksi, Lars soitti Adnanille.
He ovat täällä. Mutsi soitti. Poliisi tekee kotietsintää.
- Mitäs äitisi? - Hän kysyi, mitä hittoa olen tehnyt.
- Siis milloin? Nytkö? - Niin, he ovat täällä nyt.
Heti sen puhelun jälkeen Adnan soitti tyttöystävälleen.
- Terve. Mitä puuhaat? - En mitään.
Mene ulos. Lukitse ovi ja lähde ulos.
- Pitääkö minun lähteä ulos? - Lähde ulos vähän chillaamaan.
Eihän nyt puhelimessa puhuta avoimesti murhasta.
Silloin käytetään muita kanavia tai tavataan ihan kasvokkain.
- Miksi sanot noin? - Älä jankuta.
- Täytyyhän minun saada selitys. - Turpa kiinni nyt!
En voi sanoa sitä puhelimessa. Oletko vähän vajaa?
Kuuntelimme useita henkilöitä. Siitä ei irronnut paljonkaan.
Saimme irti lähinnä vain sen, että asetta kutsuttiin "Jasminiksi".
- Missä Jasmin on? - En tiedä.
Onko hän Tukholmassa? Sanoit hänen olleen kiimainen.
Kuuntelu ja kotietsintä eivät tuottaneet tulosta.
Sitten yhtäkkiä tutkijoiden tietoon tuli-
että poliisin toinen yksikkö tutki erästä rikosta, johon Adnan liittyi.
Sen tiimoilta kävi ilmi mahdollinen yhteys-
Adnanin ja Karsuddenissa istuneen eksän välillä.
Adnanilla ja eksällä oli yksi yhteinen tuttava.
Nimittäin eksän äiti.
Samaan aikaan tutkittiin erästä törkeää kiristystä.
Eksän äidillä oli yritys.
Adnan oli saanut jalan oven väliin kyseiseen yritykseen.
Sitten jossain vaiheessa Adnan oli alkanut kiristää äidiltä rahaa.
Adnan kertoi Helvetin Enkeleistä ja Bandidosista-
jotka vahingoittaisivat äidin poikaa.
Äiti sitten maksoi rahaa Adnanille.
Summat olivat melko suuria, ja sitä jatkui useamman vuoden ajan.
Selvityksemme mukaan kyse oli liki 13 miljoonasta kruunusta-
jotka äiti oli maksanut kiristyksen seurauksena.
Parin vuoden päästä äiti pyysi apua ulkopuoliselta konsultilta.
Konsultti tarkasteli asiaa lähemmin eikä löytänyt-
suoria uhkauksia Helvetin Enkeleiltä tai Bandidosilta.
Sen sijaan hän havaitsi, että Adnan oli ottanut rahat itse.
Hän otti yhteyttä Adnaniin ja ilmoitti-
mitä mieltä Helvetin Enkelit ja Bandidos olisivat siitä-
että Adnan käytti heidän tavaramerkkiään kiristämiseen.
Uskon sen rikollisuuden loppuneen siihen.
Poliisi tarkasteli Adnanin puhelinliikennettä uudelleen.
Eräs seikka viittasi siihen, että naisen eksä oli saanut selville-
mitä Adnan oli tehnyt, ja ehkä vaatinut vastapalvelusta.
Murhan jälkeen Adnanin puhelin oli ollut yhteydessä Karsuddeniin.
Puhelu oli hyvin lyhyt, vain noin 15 sekuntia.
Meidän ja syyttäjän teoria puhelusta oli se-
että se oli jonkinlainen raportti naisen eksälle.
Hypoteesimme oli, että se oli ilmoitus murhan toteuttamisesta.
Katrineholmin ja Nyköpingin poliisin mukaan kyseessä on suuri tutkinta.
Kuulusteluja on ollut jo satoja, ja vihjeitä on tullut paljon.
Juttu oli erittäin monimutkainen.
Kaikki nekin, joilla oli vuosien kokemus tällaisista tutkinnoista-
sanoivat sen olleen heidän uransa vaikein tutkinta.
Siinä oli useita eri haaroja moneen eri suuntaan.
Tukiasemien tutkimisesta saatiin todella paljon tietoa.
Meillä oli 13 epäiltyä eri tyyppisistä rikoksista.
Läpikäytävänä oli noin 30 puhelinta.
Työstettävää tietoa oli valtavan paljon. Se oli melko raskasta.
Ja sitten mukaan tuli vielä yhtäkkiä tieto ilmiantajasta-
josta emme olleet tienneet aluksi mitään.
Poliisi alkoi pidättää henkilöitä-
joiden epäiltiin olevan sekaantuneita murhaan.
Heidän joukossaan oli Karsudenissa istunut eksä-
ja ystävät, joihin Adnan oli pitänyt yhteyttä murhailtana.
Ensimmäisissä kuulusteluissa Adnan oli hyvinkin puhelias.
Hän oli erittäin puhelias, ystävällinen ja avomielinen.
Koin kuitenkin, että hän oli manipuloiva ihminen.
Koimme lähteneemme sieltä melko tyhjin käsin.
Emme oikein tienneet, mitä hän oli sanonut. Sitä on vaikea selittää.
En osaa selittää sitä. Se vain oli sellainen tunne.
Poliisi kysyi Adnanilta, missä tämä oli ollut rikoksen tapahtuessa.
Adnan kertoi olleensa huoltoasemalla ostamassa kahvia.
Hän halusi, että varmasti tarkistaisimme valvontakamerat.
Adnanin alibin tarkistaakseen-
poliisi takavarikoi huoltoaseman valvontakameravideot.
Ja toden totta, videolla näkyi, miten Adnan osti kahvia.
Ajattelin heti, että hän oli ostanut kahvin-
vain näyttääkseen meille, että hän oli ollut siellä.
19. heinäkuuta Adnan vaati, että häntä kuulusteltaisiin taas.
Hän siis toivoi sitä ihan itse.
Hän sanoi, että hänellä oli meille tärkeää tietoa.
Hän kertoi, että murhailtana hän oli saanut vieraan.
Aron oli tullut paikalle taksilla ja heittänyt aseen lattialle.
Adnan ja tyttöystävä olivat piilottaneet aseen sairaalan lähelle-
ja siirtäneet sen myöhemmin Sågmoniin.
Poliisi kysyi Aronilta, mitä tämä oli tehnyt murhailtana-
selvittääkseen, täsmäisikö kertomus Adnanin tarinan kanssa.
Oliko Aron sekaantunut asiaan? Hän itse sanoi, että ei ollut.
Hän sanoi olleensa tuolloin kotonaan.
Hän oli ollut hieman flunssainen eikä ollut lähtenyt sinä iltana ulos.
Hän oli ollut kotona, ei Adnanin luona.
Aron oli melko nuori kaveri.
Hän sopi aiemmin saamiimme tuntomerkkeihin.
Aron kertoi minulle, että hän tunsi Adnanin.
Hän oli vahtinut Adnanin lapsia ja tullut hyväksikäytetyksi.
Hän oli käynyt asioilla Adnanin puolesta.
Poliisi halusi tutkia tarkemmin Adnanin kertomusta-
- aseen piilottamisesta.
Tässä kuvassa näkyy rakennus, jossa Lars asui äitinsä tontilla.
Käytimme metallinpaljastinta, joka sitten hälytti.
Maata alettiin kaivaa siitä kohdasta.
Tässä on jo alkanut näkyä jo vähän muovipussia.
Sitä käsiteltiin varovasti, jotta sormenjäljet säilyisivät.
Tässä muovipussi on kaivettu ylös.
Pussissa oli ase, ammuksia-
ja lipas, joka ei sopinut kyseiseen aseeseen.
Ase muistuttaa poliisin virka-asetta mutta on Glock.
Ase lähetettiin tukittavaksi ja todettiin murha-aseeksi.
Se sopi rikospaikalta ja uhrista löytyneisiin jälkiin.
Murha-aseessa oli Aronin DNA:ta.
Syytteitä nostettaessa tutkinta oli paisunut valtaviin mittasuhteisiin.
Syytettyjä oli kaikkiaan 13 useilla eri rikosnimikkeillä.
Aronia syytettiin murhan toteuttamisesta.
Karsuddenissa istunutta eksää syytettiin murhaan yllyttämisestä.
Adnania syytettiin useammastakin rikoksesta.
Filip Vikingin murhaan yllyttämisen lisäksi-
- häntä syytettiin myös kiristyksestä-
raiskauksesta ja yleisvaarallisen tuhon aiheuttamisesta.
Melkein vuosi Filip Vikingin murhan jälkeen-
asiaa alettiin puida Nyköpingin käräjäoikeudessa.
Jo varhaisessa vaiheessa syyttäjä törmäsi uusiin vastoinkäymisiin.
Oikeudenkäynnissä kävi ilmi-
että useat eri yhteyksissä tietoja antaneet todistajat-
eivät enää muistaneet tai ehkä eivät halunneet muistaa.
He eivät enää vahvistaneet kuulusteluissa antamiaan tietoja.
Myös Adnan muutti omaa kertomustaan.
Syyttäjä kysyi Adnanin suhteesta ampujaksi epäiltyyn Aroniin.
- Olet kuvaillut Aronia "sotilaaksi". - Ei pidä paikkaansa.
- Työkaluksi, joka voi tehdä asioita. - Ei pidä paikkaansa.
- Eikö se siis pidä paikkaansa? - Minä en tiedä siitä mitään.
Sanoit itse niin kuulustelussa 19. kesäkuuta.
- Ilman asianajajaako? - Halusit itse niin.
En ollut silloin henkisesti kovin hyvässä jamassa.
Osa murhasta syytetyistä syyttelee nyt toisiaan.
Kaikki kiistävät oman osallisuutensa tekoon.
Kun tutkinta oli valmis, me väitimme-
- että murha oli naisen eksän ajatus.
Mies oli mustasukkainen ja halusi eroon Filip Vikingistä.
Minulla oli todisteita siitä-
että Filip Viking oli pelännyt tyttöystävänsä eksää.
Muut epäillyt olivat kertoneet eksän yhteydestä Adnaniin.
Eksän ja Adnanin välillä oli yhteys.
Pidin myös tietoja puhelin- liikenteestä melko raskauttavina.
Kun Adnan oli tavannut poliisin yhteyshenkilön murhan jälkeen-
hän oli soittanut Karsuddenin sairaalaan, jossa eksä oli.
En ole koskaan soittanut sinne. Sinne ei voi soittaa noin vain.
- Systeemi on sama kuin vankilassa. - Et sanonut kuulustelussa niin.
- Sanoit soittaneesi Karsuddeniin. - Ei pidä paikkaansa.
40-vuotias oli rauhallinen ja keskittynyt koko kuulemisen ajan.
Hän väitti unohtaneensa, mitä hän oli sanonut kuulustelussa-
- ja muutti antamiaan tietoja.
Myös Aronilta kysyttiin, mitä hän tiesi Adnanin suhteesta-
Karsuddenissa istuneeseen eksään ja murhaan.
Mitä tiedät Filip Vikingin murhan suunnittelusta?
Kuten jo sanoin aiemmin, tilanteita oli kaksi.
Yksi oli silloin, kun Adnan sanoi soittaneensa Karsuddeniin.
Se tieto tuli häneltä itseltään.
Hän oli soittanut eksälle ja puhunut Filipistä.
- Entä toinen kerta? - Olin silloin kirkossa.
Adnan sanoi: "Philipistä on päästävä eroon."
Hän mustamaalaa minua täällä oikeudessa ja kuulusteluissa.
Hän on leikkinyt lasteni kanssa.
Ja sitten sama mies syyttää minua nyt murhasta.
Adnan tuomittiin avunannosta murhaan, kiristyksestä ja petoksesta.
Raiskaussyytteistä luovuttiin.
Käräjäoikeus määräsi hänet 14 vuodeksi vankeuteen.
Aron tuomittiin murhasta ja törkeästä rahanpesusta 18 vuodeksi vankilaan.
Mutta eksän käräjäoikeus vapautti syytteistä.
Tuomiosta valitettiin, ja juttu meni hovioikeuteen-
mikä johti uusiin tuomioihin niin Adnanin kuin Aroninkin kohdalla.
Adnanin tuomiota kovennettiin yhdeksällä kuukaudella-
sillä todisteiden ei katsottu riittävän toteamaan Aronia tekijäksi.
Aron vapautettiin kokonaan murhasyytteistä.
Hovioikeuden mukaan meillä oli kyllä oikeat henkilöt-
mutta on mahdotonta sanoa tarkalleen, kuka teki mitä.
Itse ajattelin meidän olleen varmoja siitä, kuka veti liipaisemasta.
Mutta minä en ole tuomari.
Hovioikeus sanoi, ettei heillä ollut tarpeeksi syitä-
eikä tarpeeksi todisteita todeta Aronia ampujaksi.
Meillä ei siis ollut ketään, joka olisi pidellyt asetta.
Siten murha jäi selvittämättä-
- ja tutkinta on edelleen auki.
Voimme vain toivoa, että vielä joskus selviää, kuka asetta käytti.
Ja ehkä sekin, miksi Filip surmattiin.
Haluaisin ennen kaikkea tietää, että miksi.
Se olisi kaikkein tärkeintä. Miksi?
Ei se, kuka sen teki, vaan miksi. Se olisi meille kaikkein tärkeintä.
Nyt näyttää siltä, ettemme saa tietää sitä koskaan.
Adnan Mzori väittää edelleen, että hänet on tuomittu syyttömänä-
ja haluaa, että asiasta aloitetaan uusi tutkinta.
Hän myös kiistää toimineensa poliisin ilmiantajana.